stanford-oval/wikipedia huggingface dataset:
ไฟพ่าย

| ไฟพ่าย |
| --- | --- |
บทประพันธ์: กฤษณา อโศกสิน
กำกับโดย: ภัทราวดี มีชูธน
แสดงนำ: ภัทราวดี มีชูธน สมภพ เบญจาธิกุล กำธร สุวรรณปิยะศิริ สุพรรณ บูรณะพิมพ์
ประเทศแหล่งกำเนิด: ไทย
ภาษาต้นฉบับ: ไทย
การผลิต
ควบคุมงานสร้าง: ภัทราวดี มีชูธน
สถานที่ถ่ายทำ: สตูดิโอช่อง 3 หนองแขม
ออกอากาศ
สถานีโทรทัศน์: ช่อง 3
ออกอากาศ: พ.ศ. 2519
ไฟพ่าย เป็นละครโทรทัศน์ไทยแนวดราม่าที่สร้างจากบทประพันธ์ของกฤษณา อโศกสิน ศิลปินแห่งชาติ สาขาวรรณศิลป์ ประจำปีพุทธศักราช 2531 นำแสดงโดย ครูเล็ก ภัทราวดี มีชูธน ศิลปินแห่งชาติสาขาศิลปะการแสดง ที่รับหน้าที่ผู้จัดและผู้กำกับการแสดง ร่วมด้วย หมู สมภพ เบญจาธิกุล, กำธร สุวรรณปิยะศิริ และ สุพรรณ บูรณะพิมพ์  ออกอากาศทางช่อง 3 ละครเรื่องนี้นับเป็นจุดเปลี่ยนสำคัญในประวัติศาสตร์วงการทีวีไทยเนื่องจากเป็นละครเรื่องแรกที่ไม่มีการบอกบทแต่เปลี่ยนเป็นให้นักแสดงทุกคนในเรื่องต้องท่องบทมาก่อนถ่ายทำจริง และเปลี่ยนการถ่ายทำจากการออกอากาศสดมาเป็นบันทึกเทปจนจบเรื่องแล้วค่อยออกอากาศ นอกจากนี้ยังเป็นการโคจรกลับมาพบกันอีกครั้งของ ครูเล็ก ภัทราวดี และหมู สมภพ ที่แสดงร่วมกันในภาพยนตร์เรื่องความรักครั้งสุดท้าย เมื่อปี 2518
นักแสดง

| ตัวละคร | นักแสดง | ประวัติตัวละคร |
| --- | --- | --- |
| พิจิกา | ภัทราวดี มีชูธน |  |
| มันตรี | สมภพ เบญจาธิกุล |  |
อำเภอโคกโพธิ์

| อำเภอโคกโพธิ์ |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Khok Pho
คำขวัญ: ศูนย์บริหารราชการงามสง่า บารมีหลวงปู่ทวดวัดช้างให้ เมืองผลไม้ดก น้ำตกทรายขาว วันเสาร์ตลาดนัดใหญ่ ศูนย์ฝึกอาชีพเลื่องลือไกล อนุรักษ์ประเพณีไทยงานชักพระ
แผนที่จังหวัดปัตตานี เน้นอำเภอโคกโพธิ์
พิกัด: 6°43′46″N 101°5′46″E﻿ / ﻿6.72944°N 101.09611°E﻿ / 6.72944; 101.09611
ประเทศ:  ไทย
จังหวัด: ปัตตานี
พื้นที่
 • ทั้งหมด: 339.4 ตร.กม. (131.0 ตร.ไมล์)
ประชากร (2564)
 • ทั้งหมด: 68,814 คน
 • ความหนาแน่น: 202.75 คน/ตร.กม. (525.1 คน/ตร.ไมล์)
รหัสไปรษณีย์ : 94120, 94180 (เฉพาะตำบลนาประดู่ ปากล่อ ทุ่งพลา และควนโนรี)
รหัสภูมิศาสตร์: 9402
ที่ตั้งที่ว่าการ: ที่ว่าการอำเภอโคกโพธิ์ หมู่ที่ 7 ตำบลโคกโพธิ์ อำเภอโคกโพธิ์ จังหวัดปัตตานี 94120
 ส่วนหนึ่งของสารานุกรมประเทศไทย
โคกโพธิ์ เป็นอำเภอหนึ่งในจังหวัดปัตตานี
ที่ตั้งและอาณาเขต

อำเภอโคกโพธิ์ตั้งอยู่ทางทิศตะวันตกของจังหวัด มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับอำเภอหนองจิก
ทิศตะวันออก ติดต่อกับอำเภอแม่ลาน
ทิศใต้ ติดต่อกับอำเภอเมืองยะลา (จังหวัดยะลา) และอำเภอสะบ้าย้อย (จังหวัดสงขลา)
ทิศตะวันตก ติดต่อกับอำเภอสะบ้าย้อยและอำเภอเทพา (จังหวัดสงขลา)
ประวัติ

เมื่อประมาณ ร.ศ. 119 อำเภอโคกโพธิ์ขึ้นอยู่กับเมืองหนองจิกซึ่งเป็น 1 ใน 7 หัวเมืองที่แยกออกมาจากเมืองปัตตานีเดิม ได้แก่ ปัตตานี หนองจิก ยะหริ่ง สายบุรี ยะลา ระแงะ และรามัน ต่อมา ร.ศ. 125 ได้สถาปนาเป็นมณฑลปัตตานีขึ้น
โคกโพธิ์ได้ยกฐานะเป็นอำเภอแยกจากอำเภอหนองจิกเป็นอำเภอใหม่ มีชื่อว่า อำเภอเมืองเก่า ตั้งอยู่ที่หมู่ที่ 1 บ้านนาเกตุ ตำบลมะกรูด ต่อมาจึงได้เปลี่ยนชื่อเป็น อำเภอมะกรูด ตามชื่อตำบลที่ตั้งที่ว่าการอำเภอ
ปี พ.ศ. 2472 พระบาทสมเด็จพระปกเกล้าเจ้าอยู่หัว (รัชกาลที่ 7) ได้เสด็จมาทอดพระเนตรสุริยุปราคา จึงได้พิจารณาหาสถานที่เป็นที่ประทับ และตั้งกล้องดูดาวทรงเห็นว่าหลังสถานีรถไฟโคกโพธิ์ซึ่งเป็นที่ว่าการอำเภอในปัจจุบัน มีสภาพเหมาะสมได้สร้างพลับพลาและที่พักสำหรับเจ้าหน้าที่ และเมื่อเสร็จการรับเสด็จ ที่ก่อสร้างนั้นมีอาคารหลายหลังที่สามารถใช้เป็นที่ว่าการอำเภอและบ้านพักจึงได้ย้ายมาสถานที่แห่งนี้ และปี พ.ศ. 2482 ได้เปลื่ยนชื่อจากอำเภอมะกรูดมาเป็น อำเภอโคกโพธิ์ ตามชื่อของตำบลของอำเภอโคกโพธิ์จนปัจจุบันมีอายุถึง 97 ปี
ต่อมาพื้นที่ในตำบลแม่ลาน ตำบลป่าไร่ และตำบลม่วงเตี้ย ซึ่งแยกออกจากตำบลแม่ลานในปี พ.ศ. 2524 นั้น เป็นท้องที่ห่างไกลทุรกันดาร มีการคมนาคมไม่สะดวก โดยเฉพาะอย่างยิ่งเป็นที่หลบซ่อนและซ่องสุมของโจรผู้ร้าย
ซึ่งในปี พ.ศ. 2528 นายอำเภอโคกโพธิ์ในขณะนั้น ได้พิจารณาเห็นว่าพี่น้องประชาชนในตำบลแม่ลาน ตำบลป่าไร่บางส่วนที่ถูกแบ่งไปจัดตั้งเป็นตำบลควนโนรี ในปี พ.ศ. 2531 และตำบลม่วงเตี้ย ได้รับความเดือดร้อนในการเดินทางไปติดต่อราชการกับอำเภอโคกโพธิ์
ในท้ายที่สุด กระทรวงมหาดไทยได้ประกาศจัดตั้ง กิ่งอำเภอแม่ลาน เมื่อวันที่ 21 กุมภาพันธ์ พ.ศ. 2532 โดยมีผลบังคับใช้ในวันที่ 1 เมษายน ปีเดียวกัน เพื่ออำนวยความสะดวกในการให้การบริการ การรักษาความสงบเรียบร้อย ประกอบด้วยพื้นที่ 3 ตำบลของอำเภอโคกโพธิ์เดิม คือ ตำบลแม่ลาน ตำบลป่าไร่ (บางส่วน) ตำบลม่วงเตี้ย และต่อมาในวันที่ 8 สิงหาคม พ.ศ. 2538 ได้ยกฐานะเป็น อำเภอแม่ลาน
การแบ่งเขตการปกครอง > การปกครองส่วนภูมิภาค

อำเภอโคกโพธิ์แบ่งเขตการปกครองออกเป็น 12 ตำบล 82 หมู่บ้าน ได้แก่
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | 25 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1. | โคกโพธิ์ |  |  |  | (Khok Pho) |  |  |  | 12 หมู่บ้าน |  |  |  |  |  | 7. | ปากล่อ |  |  |  | (Pak Lo) |  |  |  | 9 หมู่บ้าน |  |
| 2. | มะกรูด |  |  |  | (Makrut) |  |  |  | 7 หมู่บ้าน |  |  |  |  |  | 8. | ทุ่งพลา |  |  |  | (Thung Phala) |  |  |  | 5 หมู่บ้าน |  |
| 3. | บางโกระ |  |  |  | (Bang Kro) |  |  |  | 5 หมู่บ้าน |  |  |  |  |  | 9. | ท่าเรือ |  |  |  | (Tha Ruea) |  |  |  | 7 หมู่บ้าน |  |
| 4. | ป่าบอน |  |  |  | (Pa Bon) |  |  |  | 5 หมู่บ้าน |  |  |  |  |  | 10. | นาเกตุ |  |  |  | (Na Ket) |  |  |  | 7 หมู่บ้าน |  |
| 5. | ทรายขาว |  |  |  | (Sai Khao) |  |  |  | 6 หมู่บ้าน |  |  |  |  |  | 11. | ควนโนรี |  |  |  | (Khuan Nori) |  |  |  | 6 หมู่บ้าน |  |
| 6. | นาประดู่ |  |  |  | (Na Pradu) |  |  |  | 8 หมู่บ้าน |  |  |  |  |  | 12. | ช้างให้ตก |  |  |  | (Chang Hai Tok) |  |  |  | 5 หมู่บ้าน |  |
การแบ่งเขตการปกครอง > การปกครองส่วนท้องถิ่น

ท้องที่อำเภอโคกโพธิ์ประกอบด้วยองค์กรปกครองส่วนท้องถิ่น 14 แห่ง ได้แก่
เทศบาลตำบลโคกโพธิ์ ครอบคลุมพื้นที่บางส่วนของตำบลโคกโพธิ์
เทศบาลตำบลนาประดู่ ครอบคลุมพื้นที่บางส่วนของตำบลนาประดู่
เทศบาลตำบลมะกรูด ครอบคลุมพื้นที่ตำบลมะกรูดทั้งตำบล
องค์การบริหารส่วนตำบลโคกโพธิ์ ครอบคลุมพื้นที่ตำบลโคกโพธิ์ (เฉพาะนอกเขตเทศบาลตำบลโคกโพธิ์)
องค์การบริหารส่วนตำบลบางโกระ ครอบคลุมพื้นที่ตำบลบางโกระทั้งตำบล
องค์การบริหารส่วนตำบลป่าบอน ครอบคลุมพื้นที่ตำบลป่าบอนทั้งตำบล
องค์การบริหารส่วนตำบลทรายขาว ครอบคลุมพื้นที่ตำบลทรายขาวทั้งตำบล
องค์การบริหารส่วนตำบลนาประดู่ ครอบคลุมพื้นที่ตำบลนาประดู่ (เฉพาะนอกเขตเทศบาลตำบลนาประดู่)
องค์การบริหารส่วนตำบลปากล่อ ครอบคลุมพื้นที่ตำบลปากล่อทั้งตำบล
องค์การบริหารส่วนตำบลทุ่งพลา ครอบคลุมพื้นที่ตำบลทุ่งพลาทั้งตำบล
องค์การบริหารส่วนตำบลท่าเรือ ครอบคลุมพื้นที่ตำบลท่าเรือทั้งตำบล
องค์การบริหารส่วนตำบลนาเกตุ ครอบคลุมพื้นที่ตำบลนาเกตุทั้งตำบล
องค์การบริหารส่วนตำบลควนโนรี ครอบคลุมพื้นที่ตำบลควนโนรีทั้งตำบล
องค์การบริหารส่วนตำบลช้างให้ตก ครอบคลุมพื้นที่ตำบลช้างให้ตกทั้งตำบล
ประชากร

เชื้อชาติ ส่วนใหญ่เป็นชาวไทยเชื้อสายมลายูและชาวไทย
ศาสนา ศาสนาอิสลามร้อยละ 77 ศาสนาพุทธร้อยละ 22.04 และอื่น ๆ ร้อยละ 0.96
อาชีพ ส่วนใหญ่ประชากรทำอาชีพทำนา ทำไร่ยางพารา และทำสวนผลไม้
สถานที่สำคัญ

วัดราษฎร์บูรณะหรือวัดช้างให้ ตำบลควนโนรี
อุทยานแห่งชาติน้ำตกทรายขาว ตำบลทรายขาว
แหล่งข้อมูลอื่น

6°42′06″N 101°07′25″E﻿ / ﻿6.70166°N 101.12366°E﻿ / 6.70166; 101.12366
แผนที่และภาพถ่ายทางอากาศของ อำเภอโคกโพธิ์
แผนที่ จาก มัลติแมป โกลบอลไกด์ หรือ กูเกิลแผนที่
ภาพถ่ายทางอากาศ จาก เทอร์ราเซิร์ฟเวอร์
ภาพถ่ายดาวเทียม จาก วิกิแมเปีย
วังน้ำค้าง

| วังน้ำค้าง |
| --- | --- |
กำกับ: ชุติมา สุุวรรณรัต
เขียนบท: ชุติมา สุวรรณรัต
บทภาพยนตร์: แก้วฟ้า
อำนวยการสร้าง: พรพรรณ สุวรรณรัต
นักแสดงนำ: สมบัติ เมทะนี ทัศน์วรรณ เสนีย์วงศ์ ณ อยุธยา กำธร สุวรรณปิยะศิริ เมตตา รุ่งรัตน์ นันทวัน เมฆใหญ่ วิทยา สุขดำรงค์ สุพรรณ บูรณะพิมพ์
ถ่ายภาพ: เฉลิม บุตรบุรุษ
บริษัทผู้สร้าง: ปริทรรศน์ฟิล์ม  
ผู้จัดจำหน่าย: ปริทรรศน์ฟิล์ม
วันฉาย: 15 มิถุนายน พ.ศ. 2517   โรงภาพยนตร์เพชรรามา
ประเทศ: ไทย
ภาษา: ไทย
วังน้ำค้าง เป็นภาพยนตร์ไทยแนวโรแมนติกดราม่า สร้างโดยปริทรรศน์ฟิล์ม ชุติมา สุวรรณรัต เขียนเรื่องและกำกับการแสดง แก้วฟ้า สร้างบทภาพยนตร์ เข้าฉายครั้งแรกเมื่อวันที่ 15 มิถุนายน พ.ศ. 2517 ที่โรงภาพยนตร์เพชรรามา นำแสดงโดย สมบัติ เมทะนี แสดงเป็น ธนนท์, ทัศน์วรรณ เสนีย์วงศ์ ณ อยุธยา แสดงเป็น รัตติกาล, กำธร สุวรรณปิยะศิริ แสดงเป็น บันลือ, เมตตา รุ่งรัตน์ แสดงเป็น สีมา, นันทวัน เมฆใหญ่ แสดงเป็น ลำเพา, วิทยา สุขดำรงค์ แสดงเป็น เดียว และสุพรรณ บูรณะพิมพ์ แสดงเป็น ระริน
ในปี 2552 กันตนา ได้นำภาพยนตร์เรื่องนี้มารีเมคพร้อมกับขยายเนื้อหาและเพิ่มตัวละคร ออกอากาศทางช่อง 7 กำกับการแสดงโดยเอกภพ ตันหยงมาศกุล นำแสดงโดย ธาวิน เยาวพลกุล แสดงเป็น ธนนท์, สาวิกา ไชยเดช, เคลลี่ ธนะพัฒน์ แสดงเป็น บันลือ, เอมี่ กลิ่นประทุม แสดงเป็น สีมา, อุษณีย์ วัฒฐานะ แสดงเป็น ลำเพา, ชาติชาย งามสรรพ์ แสดงเป็น เดียว และ มัณฑนา หิมะทองคำ แสดงเป็น ระริน และในเวอร์ชั่นนี้ก็ได้ โย ทัศน์วรรณ เสนีย์วงศ์ ณ อยุธยา ผู้รับบท รัตติกาล ในเวอร์ชั่นภาพยนตร์มาร่วมแสดงในบท ยายเมี้ยน
นักแสดง

| ตัวละคร | ภาพยนตร์ปี 2517 | ละครโทรทัศน์ปี 2552 |
| --- | --- | --- |
| ธนนท์ | สมบัติ เมทะนี | ธาวิน เยาวพลกุล |
| รัตติกาล | ทัศน์วรรณ เสนีย์วงศ์ ณ อยุธยา | สาวิกา ไชยเดช |
| บันลือ | กำธร สุวรรณปิยะศิริ | เคลลี่ ธนะพัฒน์ |
| สีมา | เมตตา รุ่งรัตน์ | เอมี่ กลิ่นประทุม |
| ลำเพา | นันทวัน เมฆใหญ่ | อุษณีย์ วัฒฐานะ |
| เดียว | วิทยา สุขดำรงค์ | ชาติชาย งามสรรพ์ |
| ระริน | สุพรรณ บูรณะพิมพ์ | มัณฑนา หิมะทองคำ |
| ตาพร | จำรูญ หนวดจิ๋ม | ทองขาว ภัทรโชคชัย |
| เมี้ยน |  | ทัศน์วรรณ เสนีย์วงศ์ ณ อยุธยา |
| นายเกริก | เสริมพันธ์ สุทธิเนตร |  |
จังหวัดแอร์แดบีล

| จังหวัดแอร์แดบีล استان اردبیل |
| --- | --- |
จังหวัด

ที่ตั้งของจังหวัดแอร์แดบีลในประเทศอิหร่าน
พิกัด:  38°26′N 48°06′E﻿ / ﻿38.433°N 48.100°E﻿ / 38.433; 48.100
ประเทศ:  อิหร่าน
ภูมิภาค: หมายเลข 3
เมืองหลัก: แอร์แดบีล
เทศมณฑล: 12
การปกครอง
 • ผู้ว่าการจังหวัด: Masoud Emami Yeganeh
พื้นที่
 • ทั้งหมด: 17,800 ตร.กม. (6,900 ตร.ไมล์)
ประชากร (ค.ศ. 2016)
 • ทั้งหมด: 1,270,420 คน
 • ความหนาแน่น: 71 คน/ตร.กม. (180 คน/ตร.ไมล์)
เขตเวลา: UTC+03:30 (เวลามาตรฐานอิหร่าน)
ภาษาหลัก: เปอร์เซีย (ทางการ) ภาษาท้องถิ่น: อาเซอร์ไบจาน ตาตี ตาลิซ
เอชดีไอ (2017): 0.756 สูง · ที่ 28
แอร์แดบีล (เปอร์เซีย: اردبیل; อาเซอร์ไบจาน: اردبیل) เป็นหนึ่งใน 31 จังหวัดของประเทศอิหร่าน ตั้งอยู่ทางตะวันตกเฉียงเหนือของประเทศ มีพรมแดนติดกับประเทศอาเซอร์ไบจานทางทิศเหนือ จังหวัดแซนจอนทางทิศใต้ จังหวัดอาเซอร์ไบจานตะวันออกทางทิศตะวันตก และจังหวัดกีลอนทางทิศตะวันออก โดยมีศูนย์กลางการปกครองคือเมืองแอร์แดบีล จังหวัดก่อตั้งขึ้นในปี ค.ศ. 1993 ซึ่งได้รับพื้นที่บางส่วนมาจากจังหวัดอาเซอร์ไบจานตะวันออก และจังหวัดกีลอน
แหล่งข้อมูลอื่น

Encyclopedia of Orient About Ardabil เก็บถาวร 2019-12-31 ที่ เวย์แบ็กแมชชีน
"Ardabil-Iran Carvan Tourism". คลังข้อมูลเก่าเก็บจากแหล่งเดิมเมื่อ March 29, 2006. สืบค้นเมื่อ October 27, 2005.
Ardabil เก็บถาวร 2007-03-11 ที่ เวย์แบ็กแมชชีน entries in the Encyclopædia Iranica เก็บถาวร 2006-10-19 ที่ เวย์แบ็กแมชชีน
"site of meshkin shahr". คลังข้อมูลเก่าเก็บจากแหล่งเดิมเมื่อ July 16, 2008. สืบค้นเมื่อ October 30, 2009.
| ด ค กจังหวัดของประเทศอิหร่าน |
| --- | --- | --- |
|  กีลอน  แกซวีน  โกม  โกเลสถาน  เคร์มอน  เคร์มอนชอฮ์  เคอร์ดิสถาน  โคฮ์กีลูเยและบูเยแรฮ์แมด  ฆูเซสถาน  โฆรอซอนใต้  โฆรอซอนเหนือ  โฆรอซอเนแรแซวี  แชฮอร์แมฮอลและแบฆทียอรี  ซีสถานและบาโลชิสถาน  เซมนอน  แซนจอน  เตหะราน  บูเชฮร์  ฟอร์ส  มอแซนแดรอน  แมร์แคซี  แยซด์  โลเรสถาน  อาเซอร์ไบจานตะวันตก  อาเซอร์ไบจานตะวันออก  อีลอม  เอสแฟฮอน  แอร์แดบีล  แอลโบร์ซ  แฮเมดอน  โฮร์โมซกอน  |  กีลอน  แกซวีน  โกม  โกเลสถาน  เคร์มอน  เคร์มอนชอฮ์  เคอร์ดิสถาน  โคฮ์กีลูเยและบูเยแรฮ์แมด  ฆูเซสถาน  โฆรอซอนใต้  โฆรอซอนเหนือ  โฆรอซอเนแรแซวี  แชฮอร์แมฮอลและแบฆทียอรี  ซีสถานและบาโลชิสถาน  เซมนอน  แซนจอน  เตหะราน  บูเชฮร์  ฟอร์ส  มอแซนแดรอน  แมร์แคซี  แยซด์  โลเรสถาน  อาเซอร์ไบจานตะวันตก  อาเซอร์ไบจานตะวันออก  อีลอม  เอสแฟฮอน  แอร์แดบีล  แอลโบร์ซ  แฮเมดอน  โฮร์โมซกอน  |  |
ประเทศแทนซาเนียในโอลิมปิกฤดูร้อน 2016

| ประเทศแทนซาเนีย ในโอลิมปิกฤดูร้อน 2016 |
| --- | --- |

รหัสประเทศ: TAN
เอ็นโอซี: คณะกรรมการโอลิมปิกแทนซาเนีย
ณ รีโอเดจาเนโร
นักกีฬา: 7 คน  ใน 3 ชนิดกีฬา
ผู้เชิญธงชาติ (พิธีเปิด): Andrew Thomas MluguAlphonce Felix Simbu
ผู้เชิญธงชาติ (พิธีปิด): Alphonce Felix Simbu
เหรียญ:  ทอง 0 เงิน 0 ทองแดง 0 รวม 0 
การเข้าร่วมแข่งขันโอลิมปิกฤดูร้อน (ภาพรวม)
1964 1968 1972 1976 1980 1984 1988 1992 1996 2000 2004 2008 2012 2016 2020 2024
ประเทศแทนซาเนีย เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติแทนซาเนียได้ส่งทีมนักกีฬาที่ผ่านการคัดเลือกทั้งหมด 7 คน เข้าร่วมแข่งขันใน 3 ชนิดกีฬา และไม่ได้รับเหรียญรางวัลจากการแข่งขันครั้งนี้
นักกีฬาแบ่งตามชนิดกีฬา

| กีฬา | ชาย | หญิง | รวม |
| --- | --- | --- | --- |
|  กรีฑา | 3 | 1 | 4 |
|  ยูโด | 1 | 0 | 1 |
|  ว่ายน้ำ | 1 | 1 | 2 |
| รวม | 5 | 2 | 7 |
กรีฑา

บทความหลัก: กีฬากรีฑาในโอลิมปิกฤดูร้อน 2016
ผลการแข่งขัน
| นักกีฬา | รายการ | ชิงชนะเลิศ> ผล | ชิงชนะเลิศ> อันดับ |
| --- | --- | --- | --- |
| Saidi Makula | Men's marathon | 2:17:49 | 43 |
| Fabiano Joseph Naasi | Men's marathon | 2:28:31 | 112 |
| Alphonce Felix Simbu | Men's marathon | 2:11:15 | 5 |
| Sara Ramadhani | Women's marathon | 3:00:03 | 121 |
ดูเพิ่ม

ประเทศแทนซาเนียในพาราลิมปิกฤดูร้อน 2016
คณะเทคโนโลยีคหกรรมศาสตร์ มหาวิทยาลัยเทคโนโลยีราชมงคลกรุงเทพ

คณะเทคโนโลยีคหกรรมศาสตร์ มหาวิทยาลัยเทคโนโลยีราชมงคลกรุงเทพ เป็นหน่วยงานระดับคณะ ในสังกัดมหาวิทยาลัยเทคโนโลยีราชมงคลกรุงเทพ ก่อตั้งขึ้นโดยการรวมของคณะวิชาคหกรรมศาสตร์ สถาบันเทคโนโลยีราชมงคล วิทยาเขตพระนครใต้ และคณะวิชาคหกรรมศาสตร์สถาบันเทคโนโลยีราชมงคล วิทยาเขตเทคนิคกรุงเทพฯ เมื่อวันที่ 28 พฤศจิกายน 2549 มีพื้นที่การศึกษา 2 แห่ง คือ พระนครใต้ และเทคนิคกรุงเทพฯ โดยมีสีประจำคณะ คือสีชมพู  ดอกไม้ประจำคณะ คือ ดอกประยงค์  สัตว์ประจำคณะ คือ แมว
ทำเนียบคณบดีคณะเทคโนโลยีคหกรรมศาสตร์

คณบดีท่านแรก  รองศาสตราจารย์จริยา เดชกุญชร                   ปี พ.ศ. 2549 - 2553
คณบดีท่านที่ 2  ผู้ช่วยศาสตราจารย์ธัญนันท์ อบถม                  ปี พ.ศ. 2554 - 2557
คณบดีท่านที่ 3  ผู้ช่วยศาสตราจารย์ ดร. ดวงฤทัย ธำรงโชติ      ปี พ.ศ. 2558 - 2561
คณบดีท่านที่ 4  นางสาวณภัทร ยศยิ่งยง                                 ปี พ.ศ. 2562 - 2565
คณบดีท่านที่ 5  ผู้ช่วยศาสตราจารย์ ดร.ธนวิทย์ ลายิ้ม                    ปี พ.ศ. 2566 - ปัจจุบัน
ประวัติ > คณะวิชาคหกรรมศาสตร์ (พระนครใต้)

คณะวิชาคหกรรมศาสตร์ สถาบันเทคโนโลยีราชมงคล วิทยาเขตพระนครใต้ ก่อตั้งครั้งแรกเป็นโรงเรียนสตรีบ้านทวายเมื่อวันที่ 17 พฤษภาคม พ.ศ. 2474 โดยมีสัญลักษณ์ คือใบclover 4 
กลีบ ซึ่งปัจจุบันนี้ตราสัญลักษณ์ ยังคงมีหลักฐานให้เห็นที่ อาคาร2 คณะเทคโนโลยีคหกกรมศาสตร์ พื้นที่พระนครใต้ เปิดสอนวิชาสามัญตั้งแต่ชั้นประถมปีที่ 1 ถึงชั้นมัธยมปีที่ 6 และประกาศนียบัตรประโยควิสามัญการช่าง ต่อมาเมื่อ พ.ศ. 2482 ได้แยกส่วนวิชาสามัญไปสังกัดกรมสามัญศึกษา เรียกว่าโรงเรียนสตรีบ้านทวาย (ปัจจุบันคือโรงเรียนสตรีศรีสุริโยทัย) ส่วนวิชาการช่างมาสังกัดกรมอาชีวศึกษาพร้อมทั้งเปลี่ยนพ้าชื่อเป็นโรงเรียนการช่างสตรีพระนครใต้เพื่อทำการสอนวิชาด้านคหกรรมศาสตร์ในระดับปวช. และปวส. และได้ยกฐานะเป็นวิทยาลัยอาชีวศึกษาพระนครใต้เมื่อ พ.ศ. 2515 เปิดสอนระดับปวช. ปวส. และปม. ในปี พ.ศ. 2518 ได้โอนจากกรมอาชีวศึกษามาสังกัดวิทยาลัยเทคโนโลยีและอาชีวศึกษาโดยใช้ชื่อว่า “วิทยาลัยเทคโนโลยีและอาชีวศึกษา วิทยาเขตพระนครใต้”
พ.ศ. 2523 เปิดสอนระดับ ปวส. 3 พิเศษ รับผู้มีความรู้ระดับมัธยมศึกษาปีที่ 5 (ม.6 ปัจจุบัน) มาเรียน 1 ปี
พ.ศ. 2531 เปิดสอนระดับปริญญาตรีสายวิชาคหกรรมศาสตร์ หลักสูตรต่อเนื่อง ( 2 ปี ) สาขาวิชาอาหารและโภชนาการ – พัฒนาผลิตภัณฑ์
15 กันยายน 2531 ได้เปลี่ยนมาใช้ชื่อว่าสถาบันเทคโนโลยีราชมงคล วิทยาเขตพระนครใต้ สืบเนื่อง มาจากการที่วิทยาลัยเทคโนโลยีและอาชีวศึกษาได้รับพระมหากรุณาธิคุณจากพระบาทสมเด็จพระเจ้าอยู่หัว พระราชทานชื่อให้ใหม่ว่า “สถาบันเทคโนโลยีราชมงคล”
พ.ศ. 2536 เปิดสอนระดับปริญญาตรี สายวิชาคหกรรมศาสตร์ หลักสูตร 4 ปี สาขาวิชาผ้าและเครื่องแต่งกาย – อุตสาหกรรมเครื่องแต่งกาย และสาขาวิชาพัฒนาการครอบครัวและเด็ก
พ.ศ. 2541 เปิดสอนระดับปริญญาตรี สายวิชาคหกรรมศาสตร์ หลักสูตรต่อเนื่อง (2 ปี) สาขาวิชาคหกรรมศาสตร์ – คหกรรมศาสตร์ทั่วไป และหลักสูตร 4 ปี สายวิชาคหกรรมศาสตร์ สาขาวิชาอาหารและโภชนาการ – พัฒนาผลิตภัณฑ์
พ.ศ. 2542 เปิดสอนระดับปริญญาตรี สายวิชาคหกรรมศาสตร์ หลักสูตร 4 ปี สาขาวิชาอาหารและโภชนาการ – พัฒนาผลิตภัณฑ์ นับเป็นปีแรกที่นักศึกษาปริญญาตรีสาขาวิชานี้จะเรียนที่วิทยาเขตพระนครใต้ได้ตลอดทั้ง 4 ปี และมีผลถึงนักศึกษาที่เข้าเรียนปี พ.ศ. 2541 ด้วย ในปีนี้เริ่มงดรับนักศึกษา ปวช. สาขาวิชาผ้าและเครื่องแต่งกาย เป็นปีแรก
พ.ศ. 2543 เปิดสอนระดับปริญญาตรี คณะวิชาคหกรรมศาสตร์ สาขาวิชาผ้าและเครื่องแต่งกาย หลักสูตร 2 ปี ต่อเนื่อง สาชาวิชาอาหารและโภชนาการ หลักสูตร 4 ปี งดเปิดสอนสาขาวิชาอุตสาหกรรมอาหารและงดรับนักศึกษาในระดับ ปวช. ทุกสาขาวิชา
พ.ศ. 2544 เปิดสอนระดับปริญญาตรี คณะวิชาคหกรรมศาสตร์ สาขาวิชาอาหารและโภชนาการ หลักสูตร 2 ปีต่อเนื่อง สาขาวิชาคหกรรมศาสตร์ทั่วไป ธุรกิจงานประดิษฐ์หลักสูตร 4 ปี และคณะวิชาบริหารธุรกิจ สาขาการโรงแรม หลักสูตร 4 ปี ในปีนี้เปิดสอนสาขาวิชาอุตสาหกรรมอาหาร ระดับ ปวส. ใหม่อีกครั้ง ส่วนนักศึกษาระดับ ปวช. เหลือเป็นปีสุดท้าย
พ.ศ. 2545 เปิดสอนระดับปริญญาตรี คณะวิชาคหกรรมศาสตร์ สาขาวิชาคหกรรมศาสตร์ศึกษา – คหกรรมศาสตร์ทั่วไป หลักสูตร 4 ปี เป็นปีแรกที่วิทยาเขตจัดการศึกษาในระดับอุดมศึกษา เปิดสอน 2 ระดับ คือ ระดับ ปวส. และปริญญาตรี หลักสูตร 2 ปีต่อเนื่องและหลักสูตร 4 ปี
พ.ศ. 2546 เปิดสอนระดับปริญญาตรี คณะคหกรรมศาสตร์ สาขาวิชาผ้าและเครื่องแต่งกาย หลักสูตร 4 ปี และคณะเกษตรศาสตร์บางพระ สาขาวิทยาศาสตร์และเทคโนโลยีการอาหารหลักสูตร 4 ปี
พ.ศ. 2566 เปิดหลักสูตรระดับบัณฑิตศึกษา 2 ระดับ คือ ระดับปริญญาโท หลักสูตรคหกรรมศาสตรมหาบัณฑิต สาขาคหกรรมศาสตร์ และ ระดับปริญญาเอก ปรัชญาดุษฎีบัณฑิต สาขาคหกรรมศาสตร์
การบริหารงาน

คณะเทคโนโลยีคหกรรมศาสตร์ มีการกำหนดโครงสร้างการบริหารจัดการและภารงานไว้อย่างจัดเจน ซึ่งมีคณบดีเป็นผู้บังคับบัญชา และรับผิดชอบงานของคณะ โดยแบ่งส่วนราชการออกเป็น 4 ส่วน ประกอบด้วย สำนักงานคณบดี ภาควิชาเทคโนโลยีการอาหารและโภชนาการ ภาควิชาแฟชั่นและออกแบบเครื่องแต่งกาย และภาควิชาเทคโนโลยีคหกรรมศาสตร์และออกแบบงานประดิษฐ์
แหล่งข้อมูลอื่น

ชาติชาย มุกสง. (2556). รัฐ โภชนาการใหม่กับการเปลี่ยนแปลงวิถีการกินในสังคมไทย พ.ศ. 2482-2517. วิทยานิพนธ์ อ.ด. (ประวัติศาสตร์). กรุงเทพฯ: ภาควิชาประวัติศาสตร์ คณะอักษรศาสตร์ จุฬาลงกรณ์มหาวิทยาลัย.
ภูมิ พัฒนายุทธ

| ภูมิ พัฒนายุทธ |
| --- | --- |
ชื่อเกิด: มานิตย์ จันทร์งาม
เกิด: 16 พฤษภาคม พ.ศ. 2489 (78 ปี)
ส่วนสูง: 179 ซม.
บุตร: 2 คน
อาชีพ: นักแสดง • ผู้กำกับภาพยนตร์ • ผู้อำนวยการสร้างภาพยนตร์
ปีที่แสดง: 2514–2538
ภูมิ พัฒนายุทธ (เกิด 16 พฤษภาคม 2489) เป็นอดีตนักแสดงชายชาวไทย ที่มักรับบทร้ายเป็นส่วนใหญ่
ประวัติ

ภูมิ พัฒนายุทธ มีชื่อจริงว่า มานิตย์ จันทร์งาม ชื่อเล่นว่า นิด เกิดเมื่อวันที่ 16 พฤษภาคม 2489 ในปลายรัชสมัยของพระบาทสมเด็จพระปรเมนทรมหาอานันทมหิดล พระอัฐมรามาธิบดินทร เป็นบุตรคนที่ 5 ในบรรดาพี่น้อง 7 คนของ นายถนอม และนางอุไร จันทร์งาม จบการศึกษาจากโรงเรียนวัดอ่างแก้วและม.ศ. 5 จากโรงเรียนเทเวศร์ ธนบุรี แต่ด้วยความที่เขาเป็นเด็กเกเรจึงไม่ได้เรียนต่อระดับมหาวิทยาลัย
เข้าสู่วงการ

มานิตย์ก่อนเข้าสู่วงการเขาทำงานเป็นประชาสัมพันธ์โรงแรมและลูกมือช่วยพ่อครัวทำขนมในโรงแรม จากนั้นจึงได้เข้าสู่วงการจากการชักชวนของ สนั่น นาคสู่สุข หรือ เซียนเป๋ แมวมองชื่อดังในยุคนั้นให้มาแสดงภาพยนตร์เรื่องแรกคือเรื่อง แม่งู ของ สนั่น จรัสศิลป์ เมื่อปี 2515 นำแสดงโดย ไชยา สุริยัน อรัญญา นามวงศ์ และปริม ประภาพร โดยเขาได้ชื่อในการแสดงว่า ภูมิ พัฒนายุทธ และรับบทเป็น พีระ พระรองของเรื่องเป็นลูกน้องของ ภุชงค์ ซึ่งรับบทโดย ไชยา สุริยัน
จากนั้นภูมิจึงได้ผันตัวมาแสดงภาพยนตร์ทีวีจนทำให้เขาเริ่มมีชื่อเสียงมากขึ้น ในปีถัดมาคือปี 2516 เขาได้เดินทางไปเรียนต่อด้านเทคนิคการแสดงที่สหรัฐอเมริกาเป็นเวลา 1 ปีแต่ก่อนจะเดินทางไปภาพยนตร์เรื่องที่ 2 ในชีวิตของเขาก็ได้เข้าฉายคือเรื่อง ไม้ป่า จากการกำกับของ อดิสรณ์ ซึ่งเป็นนามแฝงของอดุลย์ ดุลยรัตน์ อดีตนักแสดงอาวุโสผู้ล่วงลับ โดยแสดงร่วมกับยอดชาย เมฆสุวรรณ และเพชรา เชาวราษฎร์ จากนั้นเมื่อเดินทางกลับเมืองไทย เขาก็มีผลงานการแสดงเรื่อยมาโดยภาพยนตร์เรื่องสุดท้ายในอาชีพของเขาคือเรื่องศยามล เมื่อปี 2538
ผลงานภาพยนตร์

2515 แม่งู รับบท พีระ
2516 ไม้ป่า
2518 7 ดอกจิก
2518 คืนนี้ไม่มีพระจันทร์ รับบท จักร
2519 ไอ้แมงดา รับบท กนก
2519 ชุมแพ รับบท ร.ต.อ. นิตย์ จันทร์งาม
2519 ปลัดปืนโหด รับบท ไกรลาศ
2519 ชาติอาชาไนย
2519 เสือ 4 แคว รับบท แด่น หาดใหญ่
2519 แมงดาปีกทอง
2519 เจ้าแม่
2519 คมกุหลาบ
2519 17 ทหารกล้า
2520 3 นัด
2520 หนักแผ่นดิน
2520 สาวจอมแก่น
2520 ห้าแฉก รับบท ไอ้เหมียว
2520 ทีใครทีมัน
2520 9 พยัคฆราช
2521 พ่อเสือลูกสิงห์
2521 เสือเผ่น รับบท มาก
2521 นักเลงกตัญญู
2521 อาณาจักรนักเลง
2521 ศศิมาบ้าเลือด
2521 ลูกโดด
2521 มหาภัยพันหน้า รับบท ก้อนคำ
2521 ขุนดอน
2521 สิงห์สั่งป่า รับบท ผู้กองพาลี
2521 ใต้ฟ้าสีคราม รับบท ซ่องจู
2521 เกวียนหัก รับบท ไอ้ผิน
2521 หมัดปืนไว รับบท ร.ต.อ. ชาญชัย
2522 บ้านไร่นาเรา รับบท ธงชัย (ปลัดสำเริง)
2522 ส.ต.ท.บุญถึง
2522 ชาติหินดินระเบิด รับบท สมบัติ วาทีนี
2522 ถล่มจอมอิทธิพล รับบท ไว
2522 ทุ่งรวงทอง
2523 ขุนเดช รับบท ไอ้วัฒน์
2523 นักฆ่ามหาประลัย
2523 จากเธอที่เขาพิงกัน รับบท สารวัตร ทางลวง
2523 ไอ้ถึกทหารโข่ง
2523 สันกำแพง
2523 ผ่าปืน
2523 รุ้งเพชร
2523 ทายาทลูกทุ่ง รับบท นิวัฒน์
2524 มหาราชดำ
2524 ลูกสาวจ่าโท รับบท อุทัศน์
2524 ไปรษณีย์สุดหล่อ รับบท อัมรินทร์
2524 ระย้า รับบท หมวดโรมรัน
2524 วันสังหาร
2524 ไอ้เสี่ยวหมัดสั่ง รับบท เชิง
2524 ดำอำมหิต
2524 สิงโตคำราม
2524 สิงห์คะนองปืน
2524 สายใจ รับบท เทพจิตต์
2524 ดอกฟ้าและโดมผู้จองหอง
2524 ทหารเรือมาแล้ว รับบท ทหาร
2524 ชาติจงอาง
2525 บุญยัง จับกังกำลัง 2 รับบท อาชา
2525 เล็บครุฑ 78
2525 ยอดเยาวมาลย์ รับบท แฟนของสมิท
2525 มนต์รักลูกทุ่ง
2525 ทอง ภาค 2 รับบท อองชาน
2525 เพลิงภูหลวง รับบท ไอ้หงอน
2525 น้ำพริกก้นถ้วย
2525 ลำตัดรำเตะ รับบท กล้า
2525 ถล่มค่ายนรกจางซีฟู รับบท ชายคน
2526 ยอดพยัคฆ์นักเพลง รับบท นิด
2526 อย่าหยุดสู้
2526 ลำพูนดำ รับบท ผู้นำหมู่บ้าน
2526 กระเบนธง
2526 มังกรห้าเล็บ
2526 นักเลงข้าวนึ่ง รับบท ดี๋
2526 พยัคฆ์ร้าย 191
2526 นักเลงตราควาย
2526 กตัญญูประกาศิต
2526 ปีศาจมันสมอง
2526 เกียรติศักดิ์ทหารเสือ
2527 ไอ้หนุ่มรถอีแต๋น
2527 ฆ่าข้ามแดน
2527 เขี้ยวฉลาม
2527 คาดเชือก
2527 อีเสือเทียน
2527 เสือลากหาง
2527 หน่วยล่า 123 รับบท เสี่ยหมง
2527 สวนทางปืน
2527 มือเหนือเมฆ รับบท บวร
2527 พรหมสี่หน้า รับบท คนสั่งเค้ก
2527 ปืนประกาศิต
2527 ขอโทษที ที่รัก รับบท นิด
2528 นักร้องปืนโหด รับบท นิด
2528 คนดีที่บ้านด่าน รับบ แว่น
2528 ทับพญาเสือ รับบท ไข่แก้ว
2529 อินทรีสาว รับบท ภูมิ
2529 ล่าด่วนนรก
2529 ลูกสาวพระอาทิตย์
2529 ท้ายิง
2529 ดวลปืน
2529 ดังกว่าปืน
2529 ครูสมศรี รับบท นายดุสิต
2529 ชนคนโต
2529 ขุมทองนรก
2530 พยัคฆ์ร้ายสวาท 60 รับบท วังแก
2530 เพชรสลัม
2530 ทำไมต้องฆ่า
2530 นักฆ่าหน้าหยก รับบท พ.ต.อ. ชาตรี
2531 อินทรีผยอง
2531 สองตระกูลดิบ
2531 เพชรเหนือเพชร
2531 สมรภูมิเถื่อน
2531 สงครามนรก
2531 มือปืนผีดิบ
2531 มือสังหาร
2531 ดวงพลุแตก
2531 พายุยางแดง
2531 พยัคฆ์ร้ายเดนตาย
2531 ทองเถื่อน
2531 ดวงพลุแตก
2531 แก่นแก้ว
2531 เก๊าม้าเก็ง
2531 4 นัดตัดชีพ
2532 ตะวันเดือด
2532 อ้อนรักแฟนเพลง
2533 หัวใจเหล็ก รับบท คม
2533 เพชรผ่าปืน
2533 พันธุ์หมาบ้า
2533 แม่ลาวเลือด รับบท บราโว่
2533 คนเลี้ยงช้าง รับบท ชูชาติ
2533 ขุมทรัพย์เมืองลับแล
2534 โก๊ะจ๋าป่านะโก๊ะ
2535 เจาะเวลาหาโก๊ะ
2535 อ๊ะ.. ไม่เท่อย่าจิ๊จ๊ะ
2535 ยากูซ่า แก๊งค์ค้าคน
2537 กาลครั้งหนึ่งเมื่อเช้านี้ รับบท เลี้ยว
2538 ศยามล
2538 บุญชู 8 เพื่อเธอ (รับเชิญ)
กำกับภาพยนตร์

2526 ไอ้เก่ง
อำนวยการสร้าง

2535 สองฝั่งโขง
แม่ศรีไพร

| แม่ศรีไพร |
| --- | --- |
แม่ศรีไพร (2514)
กำกับ: วิจิตร คุณาวุฒิ
เขียนบท: บทประพันธ์ เรื่อง ธาตุดิน  ของมาลัย ชูพินิจ บทภาพยนตร์ วิจิตร คุณาวุฒิ
อำนวยการสร้าง: วิจิตร คุณาวุฒิ
นักแสดงนำ: เพชรา เชาวราษฎร์ นาท ภูวนัย สะอาด เปี่ยมพงศ์สานต์ เมตตา รุ่งรัตน์ กิ่งดาว จันทร์สวัสดิ์ สมัย อ่อนวงศ์ พนม นพพร สังข์ทอง สีใส สุเทพ สีใส หม่อมราชวงศ์ถนัดศรี สวัสดิวัตน์ (ดาราเกียรติยศ)
ดนตรีประกอบ: ไพบูลย์ บุตรขัน เบญจมินทร์ สรวง สันติ
ผู้จัดจำหน่าย: นวฤทธิ์ฟิล์ม
วันฉาย: 28 สิงหาคม พ.ศ. 2514
ประเทศ: ไทย
ภาษา: ไทย
ข้อมูลจากฐานข้อมูลภาพยนตร์ไทย
แม่ศรีไพร เป็นภาพยนตร์ไทยที่ออกฉายในปี พ.ศ. 2514 กำกับโดยวิจิตร คุณาวุฒิ(คุณาวุฒิ) สร้างจากบทประพันธ์แนวชีวิตเรื่อง ธาตุดิน ของมาลัย ชูพินิจ โดยใช้นามปากกาว่า "เรียมเอง" โดยก่อนหน้านี้เคยสร้างเป็นภาพยนตร์ 16 มม. มาแล้วในชื่อ ธาตุโลกีย์ นำแสดงโดย โชติ สโมสร, พัชรินทร์ ตาบุรี ฉายในปี พ.ศ. 2499
โดยเป็นภาพยนตร์เรื่องแรกของคุณาวุฒิที่ถ่ายทำด้วยระบบสี 35 มม. เสียงในฟิล์ม นำแสดงโดย  เพชรา เชาวราษฎร์ นาท ภูวนัย สะอาด เปี่ยมพงศ์สานต์ เมตตา รุ่งรัตน์ กิ่งดาว จันทร์สวัสดิ์ สมัย อ่อนวงศ์ พนม นพพร สังข์ทอง สีใส สุเทพ สีใส และได้รับเกียรติจาก หม่อมราชวงศ์ถนัดศรี สวัสดิวัตน์ มาร่วมแสดงด้วย
ภาพยนตร์เรื่องนี้ มีเพลงประกอบหลายเพลง โดยมากออกไปทางลูกทุ่ง เช่นเพลง "ชะนีโหย" ขับร้องโดย สมัย อ่อนวงศ์  ต่อมามีการสร้างเป็นละครโทรทัศน์ โดยมี พนม นพพร ผู้ร่วมแสดงในยุคภาพยนตร์ มาเป็นผู้อำนวยการสร้าง และกำกับการแสดง ถึงสองครั้ง คือในปี พ.ศ. 2539 ออกอากาศทางช่อง 3 นำแสดงโดย ยุทธพิชัย ชาญเลขา สายธาร นิยมการณ์ และในปี พ.ศ. 2553 ออกอากาศทางช่อง 7 สี นำแสดงโดย อัษฎาวุธ เหลืองสุนทร จีรนันท์ มะโนแจ่ม โดยนักแสดงคนเดียวที่ร่วมแสดงตั้งแต่ยุคภาพยนตร์ จนถึงละครครั้งแรกและครั้งล่าสุด คือ สุเทพ สีใส
การแสดง

| 0 | 1 | 2 | 3 |
| --- | --- | --- | --- |
| รูปแบบการนำเสนอ | อินทร | ก้อนทอง | ฉายที่/สถานีโทรทัศน์ |
| ภาพยนตร์ พ.ศ. 2499 | โชติ สโมสร | พัชรินทร์ ตาบุรี | โรงภาพยนตร์ควีนส์ |
| ภาพยนตร์ พ.ศ. 2514 | นาท ภูวนัย | เพชรา เชาวราษฎร์ | ศาลาเฉลิมกรุง |
| ละครโทรทัศน์ พ.ศ. 2539 | ยุทธพิชัย ชาญเลขา | สายธาร นิยมการณ์ | ช่อง 3 |
| ละครโทรทัศน์ พ.ศ. 2553 | อัษฎาวุธ เหลืองสุนทร | จีรนันท์ มะโนแจ่ม | ช่อง 7 |
แหล่งข้อมูลอื่น

แม่ศรีไพร  ที่เว็บไซต์ ThaiFilmDb
ฟังเพลง ชะนีโหย - สมัย อ่อนวงศ์ youtube.com